13 (άλμπουμ των Black Sabbath)

13 είναι ο τίτλος του 19ου στούντιο δίσκου του βρετανικού χέβι μέταλ συγκροτήματος Black Sabbath, ο οποίος κυκλοφόρησε στις 10 Ιουνίου του 2013 σε όλο τον κόσμο εκτός των Ηνωμένων Πολιτειών όπου κυκλοφόρησε την επόμενη ημέρα.BLACK SABBATH ANNOUNCE RELEASE DATE FOR ’13′

Αυτός ήταν ο πρώτος στούντιο δίσκος του συγκροτήματος από το "Forbidden" του 1995 και ο πρώτος με τον τραγουδιστή Όζι Όσμπορν στη σύνθεση του συγκροτήματος από το "Never Say Die" του 1978.

Ιστορία του δίσκου
2001-2011
Η κλασική σύνθεση των Black Sabbath είχε ξεκινήσει να δουλεύει πάνω σε νέα κομμάτια στις αρχές του 2001, αλλά οι διαδικασίες διακόπηκαν για να ηχογραφήσει το προσωπικό του άλμπουμ με τίτλο "Down to Earth" ο Όζι Όσμπορν. Μετά από μία περιοδεία στα μέσα της χρονιάς το συγκρότημα σταμάτησε τις οποιεσδήποτε προσπάθειες αλλά και τις ζωντανές του εμφανίσεις μέχρι το 2004, όταν επέστρεψαν με σκοπό να παίζουν ζωντανά σαν πρώτο όνομα στο "Ozzfest".Ozzfest 2004: Black Sabbath upstaged by Judas Priest

Τον Μάρτιο του 2006 έγιναν μέλος του "Rock and Roll Hall of Fame" και την επόμενη χρονιά κυκλοφόρησε η συλλογή "Black Sabbath: The Dio Years", για την οποία η σύνθεση των Τόνι Αϊόμι, Ρόνι Τζέιμς Ντίο, Γκίζερ Μπάτλερ και Βίνι Άπις επανενώθηκε για να ηχογραφήσει τρία νέα τραγούδια. Η διαδικασία αυτή οδήγησε στη δημιουργία των Heaven and Hell, οι οποίοι κυκλοφόρησαν το άλμπουμ "The Devil You Know", το 2009.Metal Archives, Heaven and Hell Μετά το θάνατο του Ντίο τον Μάιο του 2010, το συγκρότημα διαλύθηκε.

Στις 11 Νοεμβρίου 2011 ανακοινώθηκε η επανένωση της κλασικής σύνθεσης των Black Sabbath με μία συνέντευξη Τύπου που έγινε στο κλαμπ "Whisky a Go Go" του Λος Άντζελες.BLACK SABBATH OFFICIALLY ANNOUNCE REUNION, NEW ALBUM AND 2012 WORLD TOUR Την ίδια ημέρα δήλωσαν ότι μέχρι το τέλος του 2012 θα κυκλοφορήσουν ένα νέο στούντιο άλμπουμ με παραγωγό τον Ρικ Ρούμπιν. Μία εβδομάδα αργότερα, ανακοινώθηκε η ευρωπαϊκή περιοδεία του συγκροτήματος των Μάιο και τον Ιούνιο του 2012.Black Sabbath schedules European reunion tour dates

Η αποχώρηση του Γουόρντ και η κυκλοφορία του άλμπουμ
Τον Ιανουάριο του 2012 ανακοινώθηκε η διάγνωση του κιθαρίστα Τόνι Αϊόμι με λέμφωμα και η θεραπεία στην οποία έπρεπε να υποβληθεί ανάγκασε το συγκρότημα να μεταβεί στη Βρετανία από τις Ηνωμένες Πολιτείες.Tony Iommi to undergo treatment for lymphoma Στις 2 Φεβρουαρίου, ο ντράμερ Μπιλ Γουόρντ ανακοίνωσε ότι δεν συμφωνούσε με το συμβόλαιο του και ζητούσε ένα βελτιωμένο, με τα υπόλοιπα μέλη να δηλώνουν την επομένη ότι θα συνέχιζαν τις συνθέσεις χωρίς αυτόν. Τον Μάιο του 2012, επήλθε η οριστική ρήξη στις σχέσεις ανάμεσα στον Γουόρντ και τα υπόλοιπα μέλη του συγκροτήματος, με τον μπασίστα Γκίζερ Μπάτλερ να δηλώνει στενοχωρημένος για την απόφαση του ντράμερ και ότι το συγκρότημα έκανε πρόβες με τον Τόμι Κλουφέτος, από το προσωπικό σχήμα του Όζι Όσμπορν.

Στα τέλη Αυγούστου, οι Black Sabbath επέστρεψαν στο στούντιο για να ξεκινήσουν τις ηχογραφήσεις του άλμπουμ, ενώ δύο μήνες αργότερα γνωστοποίησαν ότι έχουν ολοκληρώσει δεκαπέντε κομμάτια, με το "God Is Dead?" να είναι ένα από αυτά.Exclusive: BLACK SABBATH In the Recording Studio; 15 New Songs Written Στις 12 Ιανουαρίου του 2013, ανακοινώθηκε ότι ο τίτλος του νέου δίσκου θα ήταν "13" και η επικείμενη κυκλοφορία του θα ήταν τον Ιούνιο εκείνης της χρονιάς, ενώ τα τύμπανα ηχογραφήθηκαν από τον Μπραντ Γουίλκ των Rage Against the Machine.BLACK SABBATH: New Album Title Announced; Recording Drummer Revealed

Το εξώφυλλο του άλμπουμ αποκαλύφθηκε στις αρχές Απριλίου και σχεδιάστηκε από τη "Zip Design", ενώ αποτελεί πραγματική φωτογραφία μιας απεικόνισης του αριθμού "13" ύψους 2,5 μέτρων, η οποία φλέγεται.BLACK SABBATH: '13' Cover Artwork, Audio Snippet Released

Εμπορική επιτυχία
Το άλμπουμ κυκλοφόρησε στις 10 Ιουνίου 2013 ανεβαίνοντας από την πρώτη του εβδομάδα στην κορυφή των τσαρτ στην πατρίδα των Black Sabbath, το πρώτο τους άλμπουμ που κατάφερε κάτι τέτοιο μετά το "Paranoid" του 1970.Black Sabbath make chart history with first No.1 after 43 years Ο δίσκος ανέβηκε στο # 1 και στις Ηνωμένες Πολιτείες, πουλώντας 155.000 αντίτυπα την πρώτη του εβδομάδα,BLACK SABBATH's '13' Sells More Than 150K Copies In U.S., Tops BILLBOARD Chart ενώ σκαρφάλωσε στην κορυφή των τσαρτ και στον Καναδά, τη Δανία, τη Γερμανία, τη Νέα Ζηλανδία, τη Νορβηγία, τη Σουηδία και την Ελβετία.First Ever #1 U.S. Album
Οι κριτικές που έλαβε ο δίσκος ήταν θετικές με το "Allmusic" να του δίνει 4,5 αστέρια, το "Metal Hammer" 9/10 και το "NME" 7/10.Black Sabbath - '13', ΝΜΕBlack Sabbath ’13′ Album Review, Metal Hammer

Το τραγούδι "God Is Dead?" κατέκτησε το βραβείο Γκράμι στην κατηγορία για την καλύτερη μέταλ εκτέλεση, για το 2014. Ο δίσκος ήταν επίσης υποψήφιος στην κατηγορία για το καλύτερο ροκ άλμπουμ.BLACK SABBATH Wins 'Best Hard Rock/Metal Performance' GRAMMY Award

Η περιοδεία του δίσκου
Το συγκρότημα περιόδευσε στην Αυστραλία και τη Νέα Ζηλανδία από τις 25 Απριλίου μέχρι τις 4 Μαΐου 2013.Black Sabbath Australian Tour 2013 Announced Στη συνέχεια, εμφανίστηκαν ως πρώτο όνομα στο φεστιβάλ "Ozzfest" στο "Makuhari Messe" του Τόκιο στην Ιαπωνία, στις 11 και 12 Μαΐου,Black Sabbath Announced on Ozzfest Japan πριν επιστρέψουν στη Μεγάλη Βρετανία για τη θεραπεία του Τόνι Αϊόμι. Από τις 25 Ιουλίου μέχρι τις 3 Σεπτεμβρίου 2013 έδωσαν είκοσι συναυλίες στη Βόρεια Αμερική,BLACK SABBATH: More North American Tour Dates Announced ενώ έχουν ανακοινωθεί οκτώ εμφανίσεις στη Νότια και Κεντρική Αμερική τον ΟκτώβριοBlack Sabbath South America 2013 και μία ευρωπαϊκή περιοδεία από τις 20 Νοεμβρίου μέχρι τις 20 Δεκεμβρίου 2013.BLACK SABBATH: European Tour Announced

Τραγούδια
 Standard έκδοση 
1. End of the Beginning (Osbourne, Iommi, Butler) - 8:05
2. God Is Dead? (Osbourne, Iommi, Butler) - 8:52
3. Loner (Osbourne, Iommi, Butler) - 4:59
4. Zeitgeist (Osbourne, Iommi, Butler) - 4:37
5. Age of Reason (Osbourne, Iommi, Butler) - 7:01
6. Live Forever (Osbourne, Iommi, Butler) - 4:46
7. Damaged Soul (Osbourne, Iommi, Butler) - 7:51
8. Dear Father (Osbourne, Iommi, Butler) - 7:20

 Deluxe έκδοση 
9. Methademic (Osbourne, Iommi, Butler) - 5:57
10. Peace of Mind (Osbourne, Iommi, Butler) - 3:40
11. Pariah (Osbourne, Iommi, Butler) - 5:34

Θέσεις τσαρτ
13 (άλμπουμ)

Επίσημη κυκλοφορία: 10 Ιουνίου 2013
ΧώραΘέση Ηνωμένο Βασίλειο  1 Ηνωμένες Πολιτείες  1 Δανία  1 Σουηδία  1 Νορβηγία  1 Γερμανία  1 Νέα Ζηλανδία  1 Ελβετία  1 Καναδάς  1 Αυστρία  2 Ουγγαρία  2 Φινλανδία  2 Ελλάδα  3 Αυστραλία  4 Βέλγιο (Φλαμανδία)  4 Πολωνία  4 Ισπανία  4 Ιρλανδία  5 Ιταλία  6 Βέλγιο (Βαλλονία)  6 Πορτογαλία  9 Ολλανδία  10 Ιαπωνία  10 Γαλλία  15God Is Dead? (σινγκλ)

Επίσημη κυκλοφορία: 19 Απριλίου 2013
ΧώραΘέση Βουλγαρία  28 Καναδάς  79 Γερμανία  99 Ηνωμένο Βασίλειο  145

Βραβεία
13 (άλμπουμ)
Ηνωμένο Βασίλειο (BPI Certification): Χρυσός 
Αυστρία (IFPI Certification): Χρυσός Αυστριακές βραβεύσεις
Βραζιλία (ABPD Certification): Πλατινένιος Βραζιλιάνικες βραβεύσεις
Καναδάς (CRIA Certification): Πλατινένιος Καναδικές βραβεύσεις
Γερμανία (BVMI Certification): Χρυσός Γερμανικές βραβεύσεις
Πολωνία (ZPAV Certification): Πλατινένιος 

 Τα μέλη του συγκροτήματος 
Το 13 ηχογραφήθηκε από τους εξής μουσικούς:

 Όζι Όσμπορν - φωνητικά
 Τόνι Αϊόμι - κιθάρα
 Γκίζερ Μπάτλερ - μπάσο
 Μπραντ Γουίλκ - τύμπανα

Παραπομπές

Πηγές
 Allmusic review
 Sputnik Music review
 Encyclopaedia Metallum review
 Θέσεις τσαρτ, άλμπουμ
 Θέσεις τσαρτ, σινγκλ
 Καναδικά τσαρτ 
 Ουγγρικά τσαρτ
 Ιαπωνικά τσαρτ
 Βρετανικά τσαρτ, σινγκλ

Κατηγορία:Άλμπουμ του 2013
Κατηγορία:Άλμπουμ των Black Sabbath
Κατηγορία:Άλμπουμ με παραγωγή από τον Ρικ Ρούμπιν